Expansion economic post-Secunde Guerra Mundial

Le expansion economic post-Secunde Guerra Mundial, anque cognoscite como le boom economic post-bellic o le Etate de Aure del capitalismo, esseva un periodo extendite de expansion economic global que initiava in le consequentias del Secunde Guerra Mundial e terminava con le recession de 1973–1975. Le Statos Unite, le Union Sovietic, Australia, e multe paises de Europa occidental e Asia oriental experimentava un crescita extraordinari e persistente, conjunctemente con un plen empleamento.

Contra expectationes initial, iste alte expansion includeva anque multe paises que habeva essite devastate per le guerra, tal como Japon (Miraculo economic japonese), Germania Occidental e Austria (Wirtschaftswunder), Corea del Sud (Miraculo sur le Fluvio Han), Belgica (Miraculo economic belgic), Francia (Trente Glorieuses), Italia (Miraculo economic italian) e Grecia (Miraculo economic grec). Anque paises relativemente non afficite per le guerra, tal como Svedia (Annos de Record), experimentava un considerabile expansion economic.

Le boom stabiliva le conditiones pro un serie plus grande de cambios global al apice del Guerra Frigide, includente le emergentia del postmodernismo, le decolonisation, un augmento marcate del consumerismo, le disveloppamento del stato de benesser, le cursa spatial, le creation del Movimento del Non-Alliniate, le politica de substitution de importation, le contracultura del annos 1960, le initiamento del secunde unda del feminismo, e un cursa de armas nuclear.

Categoria:Booms economic
Categoria:Stato aureo